《寄赠长安孙紫微》
宋代·魏野

带掌丝纶出镇时，乐天当日未如之。
九迁官职光鵷鹭，百二山河壮虎貔。
汉殿旧题司马赋，秦楼新唱舍人诗。
相思大欲相寻处，酒户如何敌酒巵。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。